આર અશ્વિન માટે આ વર્ષ (2016) ઘણુ શાનદાર રહ્યુ છે. અશ્વિને બોલિંગની સાથે સાથે બેટિંગમાં પણ પોતાનો દમ બતાવ્યો છે. હાલમાં જ ઇંગ્લેંડ સામેની સીરિઝમાં તેણે સતત શાનદાર બોલિંગ કરી. આઇસીસીની રેકિંગમાં તે ટોપ ઓલરાઉંડર છે. તે આઇસીસી તરફથી ક્રિકેટર ઓફ ધ યર અને ટેસ્ટ ક્રિકેટર ઓફ ધ યર પસંદ કરવામાં આવ્યો છે. વળી તે બીજી વાર પિતા પણ બની ગયો છે. સ્પીન બોલરની લવિંગ પત્ની પ્રીતિ નારાયણે 21 ડિસેમ્બરે બીજી દીકરીને જન્મ આપ્યો છે. બંનેને પહેલીથી જ એક દીકરી 'અકીરા' છે જેનો જન્મ જુલાઇ 2015 માં થયો હતો.